تامودا
{{معلومات مدينة أترية|صورة رئيسية=Roman_military_camp_of_Tamuda,_Morocco_(24400323677).jpg}}
'''تامودا''' هيّا مدينة أترية قديمة بناوها [[مور|لمور]] ل[[أمازيغ]] ف [[لقرن تالت قبل لميلاد]]، ؤ كانت عندها علاقات تجارية معا [[قرطاج]]. لموقع ديال هاد لمدينة كاين حدا [[تطوان]] لّي غالبا بناوها سّكان ديال تامودا ؤ هاجرو ليها ف لّخر ديال [[لعصر لقديم]] ؤ لبدية ديال [[لقرون لوسطانية]].<ref name="tetuan">{{Cite book
|title=Tetuán, Evolución Urban de la Medina [تطوان، تّطور لعمراني ديال لمدينة لقديمة]
|language=سپنيولية
|date=2003
}}</ref>

== تّاريخ ==

مدينة تامودا غادي توصل ل لأوج ديالها ف [[لقرن لول قبل لميلاد]] فاش زداهرات تجاريا ؤ ولات مرسا نهري ؤ مركز تجاري مهم ف [[لبحر الشامي|لبحر دّخلاني]]، ؤ كان شريك رئيسي ديالها هوّا [[إيبيريا]]، ب لخصوص ف لمنتوجات زّراعية. لعولاما ديال [[لأركيولوجيا]] بينو بلي هاد لفترة عرفات زديهار عمراني كبير، حيت كشفو علا بني ؤ حيوط ؤ طرقان تبناو ف ديك لفترة.<ref name="tetuan"/> تّرميم دّيجيطالي ديال لبني د تامودا من طاراف عولاما سپنيوليين، كيبيّن تّشابه لكبير ديالو معا لمعمار لمغريبي بشكل عام، ؤ بلي لمعمار لمغريبي لموري ديال لفترة لإسلامية ما هوّا غير ستيمرارية د [[لمعمار لموري]] ف لفترة لقديمة.<ref name="recon">{{Cite journal
|language=es
|title=Reconstrucción Infográfica del Castellum de Tamuda (Tetuán, Marruecos)
|date=نونبر 2012
|doi=10.4995/var.2012.4449
}}</ref>

تامودا غادي تولي طرف من إقليم [[موريطانية الطنجية|موريطانية طنجية]] فاش [[رومان|رّومان]] غادي يحتلو [[موريطانية|مملكة موريطانية]] ف [[40 ميلادية]]. ملي سّكان د لمدينة ناضو ف تورة ضد لحتيلال، لجيش رّوماني غادي يدمر لمدينة كاملة. [[ليكسوس]] حتا هيّا غادي يتم تّدمير ديالها ف نفس لفترة ؤ لنفس سّباب، ؤ ف لمدون بجوج رّومان غادي يديرو قشالي ديالهم باش يسيطرو علا دوك لمواقع. وخا لحركة د لبني ستامرات مورا داكشي، لمدينة ماعمرها غادي ترجع ل لزديهار لقديم ديالها.<ref name="tetuan"/>

لبحت لأركيولوجي بيّن بلي رّومان دارو مركز ديال صيد د [[بالينة|لبالينات]] ؤ لمعالجة ديالها ف تامودا.<ref name="whale">{{Cite web
|url=https://doi.org/10.1098/rspb.2018.0961
|title=Forgotten Mediterranean calving grounds of gray and North Atlantic right whales: evidence from Roman archaeological records [مناطق منسية ف لبحر دّخلاني ديال ستيغلال لبالينات، دلائل من لهديم لأركيولوجي رّوماني]
|language=نّݣليزية
}}</ref> ف [[لقرن رابع لميلادي]] تامودا غادي تختافي من لوتايق رّسمية، ؤ ف لغالب هجروها سّكان ديالها قبل ؤلا فاش دخل ل[[إسلام]] ل [[لمغريب]]. مدينة جديدة سميتها تيطّاوين (من بعد تبدلات سميتها ل تطوان) غادي تّبنا ف وقت ممعروفش ب تّحديد.<ref name="tetuan"/>

<gallery caption="تامودا" mode="packed" heights="150" style="line-height:130%">
File:Roman_military_camp_of_Tamuda%2C_Morocco_%2824400323677%29.jpg|alt=View up a wide street with a colonnade on the left side|لهديم ديال قشلة عسكرية رومانية ف مدينة تامودا
File:Roman military camp of Tamuda, Morocco (24400221387).jpg|alt=View through a triple-arched gate looking downhill to a street lined with ruins|طريق وسط تامودا
File:Roman_military_camp_of_Tamuda,_Morocco_(25396043988).jpg |alt=View across a ruined bath complex showing the basins and water features
</gallery>

== مصادر ==
{{عيون}}

== شوف حتا ==

* [[وليلي (مدينة قديمة)|وليلي]]
* [[شالة]]
* [[ليكسوس]]
{{مدون مغريبية أترية|state=expanded}}
{{تاريخ لقديم د شمال إفريقيا|state=collapsed}}
{{ضبط مخازني}}
{{تصنيفات د معلومات مدينة أترية}}

[[تصنيف:تاريخ د لمغريب]]
[[تصنيف:تطوان]]
[[تصنيف:تاريخ د تطوان]]
[[تصنيف:مدون مغريبية أتارية]]
[[تصنيف:لإمبراطورية الرومانية]]
[[تصنيف:موقع أتاري ف لمغريب]]
[[تصنيف:مقالات فيها مصدر و 3000 بايت]]
[[تصنيف:موريطانية الطنجية]]
[[تصنيف:مدون د موريطانية]]
تامودا هيّا مدينة أترية قديمة بناوها لمور لأمازيغ ف لقرن تالت قبل لميلاد، ؤ كانت عندها علاقات تجارية معا قرطاج. لموقع ديال هاد لمدينة كاين حدا تطوان لّي غالبا بناوها سّكان ديال تامودا ؤ هاجرو ليها ف لّخر ديال لعصر لقديم ؤ لبدية ديال لقرون لوسطانية.

 تّاريخ 

مدينة تامودا غادي توصل ل لأوج ديالها ف لقرن لول قبل لميلاد فاش زداهرات تجاريا ؤ ولات مرسا نهري ؤ مركز تجاري مهم ف لبحر دّخلاني، ؤ كان شريك رئيسي ديالها هوّا إيبيريا، ب لخصوص ف لمنتوجات زّراعية. لعولاما ديال لأركيولوجيا بينو بلي هاد لفترة عرفات زديهار عمراني كبير، حيت كشفو علا بني ؤ حيوط ؤ طرقان تبناو ف ديك لفترة. تّرميم دّيجيطالي ديال لبني د تامودا من طاراف عولاما سپنيوليين، كيبيّن تّشابه لكبير ديالو معا لمعمار لمغريبي بشكل عام، ؤ بلي لمعمار لمغريبي لموري ديال لفترة لإسلامية ما هوّا غير ستيمرارية د لمعمار لموري ف لفترة لقديمة.

تامودا غادي تولي طرف من إقليم موريطانية طنجية فاش رّومان غادي يحتلو مملكة موريطانية ف 40 ميلادية. ملي سّكان د لمدينة ناضو ف تورة ضد لحتيلال، لجيش رّوماني غادي يدمر لمدينة كاملة. ليكسوس حتا هيّا غادي يتم تّدمير ديالها ف نفس لفترة ؤ لنفس سّباب، ؤ ف لمدون بجوج رّومان غادي يديرو قشالي ديالهم باش يسيطرو علا دوك لمواقع. وخا لحركة د لبني ستامرات مورا داكشي، لمدينة ماعمرها غادي ترجع ل لزديهار لقديم ديالها.

لبحت لأركيولوجي بيّن بلي رّومان دارو مركز ديال صيد د لبالينات ؤ لمعالجة ديالها ف تامودا. ف لقرن رابع لميلادي تامودا غادي تختافي من لوتايق رّسمية، ؤ ف لغالب هجروها سّكان ديالها قبل ؤلا فاش دخل لإسلام ل لمغريب. مدينة جديدة سميتها تيطّاوين (من بعد تبدلات سميتها ل تطوان) غادي تّبنا ف وقت ممعروفش ب تّحديد.

 مصادر 

 شوف حتا 

 وليلي
 شالة
 ليكسوس

تصنيف:تاريخ د لمغريب
تصنيف:تطوان
تصنيف:تاريخ د تطوان
تصنيف:مدون مغريبية أتارية
تصنيف:لإمبراطورية الرومانية
تصنيف:موقع أتاري ف لمغريب
تصنيف:مقالات فيها مصدر و 3000 بايت
تصنيف:موريطانية الطنجية
تصنيف:مدون د موريطانية